**He sä mi so veel**

**He sä mi so veel un ik sä em keen Woort.**

**Un allens wat ik sä, weer: Jehann ik mutt foort!**

**He sä mi vun Leev un vun Himmel un Eer.**

**He sä mi vun allens – ik weet nich mol mehr!**

**He sä mi so veel un ik sä em keen Woort.**

**Un allens wat ik sä, weer: Jehann ik mutt foort!**

**He hool mi de Hannen un he beed mi so dull.**

**Ik schull em doch goot ween un ob ik nich wull?**

**Ik weer je nich böös, ober sä doch keen Woort.**

**Un allens wat ik sä, weer: Jehann ik mutt foort!**

**Nu sitt ik un denk un denk jümmer doran.**

**Mi dücht, ik müss seggt hebben: Geern, mien Jehann!**

**Un doch, kummt dat wedder, so segg ik keen Woort.**

**Un höllt he mi, segg ik: Jehann, ik mutt foort!**